

**ประกาศสภาองค์การบริหารส่วนตำบลกุแหระ**

เรื่อง รายงานผลการประชุมสภาสมัยสามัญ สมัยที่ 1 ครั้งที่ ๑ ประจำปี พ.ศ. ๒๕62

 **\*\*\*\*\*\*\*\*\*\*\*\*\*\*\*\*\*\***

 ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยสามัญ สมัยที่ 1

ครั้งที่ ๑ ประจำปี ๒๕62 เมื่อวันศุกร์ ที่ 15 กุมภาพันธ์ ๒๕62 เวลา ๑0.๐๐ น. ณ ห้องประชุมสภาองค์การบริหารส่วนตำบล ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมจนถึงปัจจุบัน นั้น

 จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบลแลองค์การ

บริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระจึงได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

 จึงประกาศให้ทราบโดยทั่วกัน

 ประกาศ ณ วันที่ 25 กุมภาพันธ์ พ.ศ. ๒๕62

 (นายไพรสุริยันต์ ชำนาญกิจ)

 ประธานสภาองค์การบริหารส่วนตำบลกุแหระ

(สำเนา)

**รายงานการประชุมสภาองค์การบริหารส่วนตำบลกุแหระ**

**สมัยสามัญ สมัยที่ 1 ครั้งที่ 1/๒๕62**

**วันที่ 15 กุมภาพันธ์ ๒๕62**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1234567891011121314 | นายไพรสุริยันต์ ชำนาญกิจนายอัมรินทร์ ใจดีนายสุพรชัย แผ่นศิลานายอนันต์ ไกรนรานายเจริญ พรหมรักษ์นายพงศ์เทพ ช่วยนาคนายสันติศักดิ์ เพชรอาวุธนายจักรรินทร์ อินทวงศ์นายสมพร พงค์ทองเมืองนายสมเกียรติ พรมทองนายปรึกษา ชัยวิชิตนายณรงค์ศักดิ์ ตรีชัยนายทวีศักดิ์ สุดวิลัยนายอรุณศักดิ์ ชูแก้ว | ประธานสภาฯรองประธานสภาฯส.อบต. หมู่ที่ 1ส.อบต. หมู่ที่ 1ส.อบต. หมู่ที่ 2ส.อบต. หมู่ที่ 5ส.อบต. หมู่ที่ 5ส.อบต. หมู่ที่ 6ส.อบต. หมู่ที่ 6ส.อบต. หมู่ที่ 7ส.อบต. หมู่ที่ 7ส.อบต. หมู่ที่ 8ส.อบต. หมู่ที่ 8เลขานุการสภาฯ | ไพรสุริยันต์ ชำนาญกิจอัมรินทร์ ใจดีสุพรชัย แผ่นศิลาอนันต์ ไกรนราเจริญ พรหมรักษ์พงศ์เทพ ช่วยนาคสันติศักดิ์ เพชรอาวุธจักรรินทร์ อินทวงศ์สมพร พงค์ทองเมืองสมเกียรติ พรมทองปรึกษา ชัยวิชิตณรงค์ศักดิ์ ตรีชัยทวีศักดิ์ สุดวิลัยอรุณศักดิ์ ชูแก้ว |  |

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
|  1. | **---** | **---** | **---** |  |

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
|  **1.** | **---** | **---** | **---** | **---** |

**-**2-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.2.3.4. | นายสุจิต ชำนาญกิจนายอดุลย์ ชนะพลนายสุวรรณรัตน์ บุญทองนายยงยุทธ หมวดทิพย์ | นายก อบต.รองนายกเลขานุการนายกฯนักวิเคราะห์นโยบายและแผน | สุจิต ชำนาญกิจอดุลย์ ชนะพลสุวรรณรัตน์ บุญทองยงยุทธ หมวดทิพย์ |  |

**เริ่มประชุมเวลา 10.00 น.**

**ระเบียบวาระการประชุม**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

สมัยสามัญ สมัยที่ 4 ครั้งที่ 1 ประจำปี 2561 เมื่อวันที่ 14 พฤศจิกายน 2561

**ระเบียบวาระที่ ๓ เรื่องเสนอเพื่อทราบ**

 3.1 .................................................................................................

**ระเบียบวาระที่ ๔ เรื่องเสนอเพื่อพิจารณา**

๔.๑ เรื่อง กำหนดสมัยประชุมสมัยสามัญ ประจำปี พ.ศ. 2562ระยะเวลา และวันเริ่มต้นประชุมสภาสมัยสามัญประจำปี และกำหนดสมัยประชุมสามัญ สมัยที่ 1 ครั้งที่ 1 ประจำปี 2563

4.2 เรื่อง การจัดทำแผนพัฒนาท้องถิ่น 4 ปี (พ.ศ. 2561- 2564 ) เพิ่มเติมเปลี่ยนแปลง ครั้งที่ 4/2562

4.3 เรื่อง แก้ไขเปลี่ยนแปลงข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 2562 งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค จำนวน 5 รายการ

4.4 เรื่อง จ่ายขาดเงินทุนสำรองเงินสะสม ประจำปีงบประมาณ พ.ศ. 2562

**ระเบียบวาระที่ ๕ เรื่องอื่น ๆ (ถ้ามี)**

 เมื่อเวลา...

-3-

-- เมื่อเวลา ๑0.๐๐ น. นายอรุณศักดิ์ ชูแก้ว เลขานุการสภา ฯ ได้ให้สัญญาณเข้าห้องประชุม เพื่อตรวจสอบองค์ประชุมปรากฏว่าครบองค์ประชุม จึงขอเชิญประธานสภา ฯ จุดธูป เทียน บูชาพระรัตนตรัย กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ นายไพรสุริยันต์ ชำนาญกิจ ได้กล่าวทักทายที่ประชุม และแจ้งว่าวันนี้เป็นการประชุมสภาสมัยสามัญ สมัยที่ 1 ครั้งที่ 1 ประจำปี พ.ศ.2562 กระผมมีเรื่องที่ทางนายกแจ้งมาขอให้ประชาสัมพันธ์ให้ที่ประชุมทราบ เรื่อง ประเพณีแห่ผ้าขึ้นธาตุ ในวันที่ 19 กุมภาพันธ์ 2562 สำหรับรายละเอียดผมขอเชิญนายกฯ ชี้แจงให้ทราบ ครับ

นายก อบต. กราบเรียนท่านประธานสภาฯ และเพื่อนสมาชิกทุกท่าน เรื่อง งานประเพณีแห่ผ้าขึ้นธาตุ ในวันที่ 19 กุมภาพันธ์ 2562 กระผมขอตัวแทน หมู่บ้านละ 10 คน เพื่อไปร่วมงานแห่ผ้าขึ้นธาตุ โดยทางอำเภอได้จัดรถบัสเพื่อบริการรับ-ส่ง จำนวน 2 คัน การแต่งกายด้วยเสื้อผ้าสีขาว โดยให้มาพร้อมกัน ณ ที่ทำการ อบต.กุแหระ ในเวลา 11.00 น. ส่วนเรื่องอาหารทุกคนต้องบริการตนเอง ซึ่งกระผมได้แจ้งในที่ประชุมหมู่บ้านได้ทราบไปบ้างแล้ว จึงขอฝากเพื่อนสมาชิกช่วยประชาสัมพันธ์เน้นย้ำเรื่องการแต่งกายให้ประชาชนทราบด้วย

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

ประธานสภาฯ . ขอเชิญ เลขานุการสภาฯ อ่านรายงานการประชุมสภาสมัยสามัญ สมัยที่ 4 ครั้งที่ 1 ประจำปี 2561 เมื่อวันที่ 14 พฤศจิกายน 2561 เพื่อให้ที่ประชุมพิจารณารับรอง

เลขานุการสภา .ได้อ่านรายงานการประชุมสภาสมัยสามัญ สมัยที่ 4 ครั้งที่ 1

ประจำปี พ.ศ. 2561 เมื่อวันที่ 14 พฤศจิกายน 2561 เพื่อให้ที่ประชุมพิจารณารับรอง

ที่ประชุม ที่ประชุมมีมติ

 รับรอง 12 เสียง

 ไม่รับรอง - เสียง

 งดออกเสียง 1 เสียง

**ระเบียบวาระที่ ๓ เรื่องเสนอเพื่อทราบ**

ไม่มี

**ระเบียบวาระที่ 4 เรื่องเสนอเพื่อพิจารณา**

4.1 เรื่องการ...

**-4-**

 **4.1 เรื่องการกำหนดสมัยประชุมสามัญประจำปี พ.ศ. 25562ระยะเวลา และวันเริ่มต้นประชุมสมัยประชุมสามัญประจำปี และการกำหนดสมัยประชุมสามัญ สมัยที่ 1 ครั้งที่ 1 ประจำปี พ.ศ.2563**

ประธานสภาฯ ได้มอบหมายให้เลขานุการสภานำหารือที่ประชุม

เลขานุการสภา กราบเรียนท่านประธานสภาฯ กระผม นายอรุณศักดิ์ ชูแก้ว เลขานุการสภาฯ ขอนำหารือว่า ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 21 กำหนดให้ประธานสภาท้องถิ่นนำปรึกษาในที่ประชุม กำหนดจำนวนสมัยประชุมสามัญประจำปีระยะเวลาและวันเริ่มต้นสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัด และระยะเวลาของสมัยประชุมสามัญประจำปีสมัยแรกของปีถัดไป ซึ่งกระผมได้นำเสนอในการกำหนดสมัยประชุม สมัยสามัญ ประจำปี 2562 โดยได้กำหนดไว้ 4 สมัย เหมือนปีที่ผ่านมา ตามที่ได้แจกให้ท่านสมาชิกได้พิจารณาซึ่งอยู่ในมือท่านแล้ว และหากเรามีเรื่องจำเป็นเร่งด่วนที่จะให้ที่ประชุมสภาฯพิจารณาก็สามารถขอเปิดสมัยประชุมสมัยวิสามัญ ต่อนายอำเภอได้ ไม่ทราบว่าท่านสมาชิกเห็นด้วยหรือไม่ หรือจะเสนอเพิ่มเติมเป็นอย่างอื่น ขอเชิญครับ

ที่ประชุม ไม่มีใครเสนอเป็นอย่างอื่น

ประธานสภาฯ ถ้าไม่มีใครเสนอเป็นอย่างอื่น กระผมขอมติต่อสภาฯ ในการกำหนดสมัยประชุม สมัยสามัญ ประจำปี 2562 และกำหนดสมัยประชุม สมัยที่ 1 ครั้งที่ 1 ประจำปี 2563

ที่ประชุม มีมติเห็นชอบ ให้กำหนดสมัยประชุมสามัญ ประจำปี พ.ศ. 2562 จำนวน 4 สมัย ดังนี้

 สมัยที่ 1 ตั้งแต่ วันที่ 1-15 กุมภาพันธ์ 2562

 สมัยที่ 2 ตั้งแต่ วันที่ 1-15 พฤษภาคม 2562

สมัยที่ 3 ตั้งแต่ วันที่ 1-15 สิงหาคม 2562

สมัยที่ 4 ตั้งแต่ วันที่ 1-15 พฤศจิกายน 2562

และกำหนด สมัยประชุมสามัญ สมัยที่ 1 ประจำปี พ.ศ. 2563

ในวันที่ 1-15 กุมภาพันธ์ 2563

ที่ประชุม ที่ประชุมมีมติ

 เห็นชอบ 12 เสียง

 ไม่เห็นชอบ - เสียง

 งดออกเสียง 1 เสียง

 4.2 เรื่องการ...

-5-

**4.2 เรื่อง การจัดทำแผนพัฒนาท้องถิ่น 4 ปี (พ.ศ.2561-2564 ) เพิ่มเติมเปลี่ยนแปลง ครั้งที่ 4/2562**

ประธานสภาฯ ขอเชิญนายกชี้แจงต่อที่ประชุมถึงสาเหตุที่เราต้องเพิ่มเติมแผนพัฒนา

 ท้องถิ่น 4 ปี (พ.ศ. 2561- 2564) เพิ่มเติมเปลี่ยนแปลง ครั้งที่

 4/2562 ในครั้งนี้

นายก อบต. กราบเรียนท่านประธานสภาฯ และเพื่อนสมาชิกทุกท่านกระผม นายสุจิต ชำนาญกิจ นายก อบต.ขอชี้แจงถึงสาเหตุที่เราต้องปรับแผนในครั้งนี้ เนื่องจากในปีที่ผ่านมาสมมุติว่าถ้าเราจะก่อสร้างถนนสายหนึ่งเราสามารถก่อสร้างได้เลย แต่ตอนนี้ถ้าจะก่อสร้างเราต้องมีรายละเอียดที่ชัดเจน ต้องกำหนดระยะทาง ต้องมีงบประมาณ ให้มีอยู่ในแผนปีนั้นจึงจะสามารถดำเนินการได้ ซึ่งแผนที่เราได้เพิ่มเติมต้องเป็นกระบวนการทั้งหมด ต้องมีประชาคมหมู่บ้าน ประชาคมตำบล จึงจะสามารถนำเสนอสภาฯเพื่อพิจารณาได้ครับ หวังว่าเพื่อนสมาชิกคงเข้าใจ และสำหรับรายละเอียดต่างๆ ผมขอเชิญ นักวิเคราะห์นโยบายและแผน ชี้แจงต่อที่ประชุม ขอเชิญครับ

นายยงยุทธ หมวดทิพย์ กราบเรียนท่านประธานสภาฯ กระผม นายยงยุทธ หมวดทิพย์ นักวิเคราะห์นโยบายและแผน ขอชี้แจงถึงรายละเอียดการเพิ่มเติมแผนในครั้งนี้ โดยจะอธิบายตามแผนยุทธศาสตร์ตามลำดับข้อ ดังนี้

 **ยุทธศาสตร์ที่ 1 การพัฒนาโครงสร้างพื้นฐาน**

* 1. **แผนงานเคหะและชุมชน**
1. โครงการก่อสร้างถนนลาดยาง DBST สาย สปก. ระยะที่6 เพื่อก่อสร้างถนนลาดยาง DBST ผิวจราจรกว้าง 5 เมตร ยาว 270 เมตร งบประมาณ 500,000 บาท โครงการนี้เราต้องเปลี่ยนแปลงจากที่เคยมีอยู่ในแผนปีงบประมาณ 2561 ซึ่งต้องทำในปี 2562 จึงต้องทำการเปลี่ยนแปลงแผน
2. โครงการก่อสร้างถนนลาดยาง DBST สายราชเวช – ห้วยกลาง หมู่ที่ 3 เพื่อก่อสร้างถนนลาดยาง DBST ผิวจราจรกว้าง 5 เมตร ยาว 270 เมตร งบประมาณ 500,000 บาท โครงการนี้เราต้องเปลี่ยนแปลงจากที่เคยมีอยู่ในแผนปีงบประมาณ 2561 ซึ่งเราต้องทำในปี 2562 จึงต้องทำการเปลี่ยนแปลงแผน

 3. โครงการ...

-6-

 3. โครงการก่อสร้างถนนลาดยาง DBST สายด่านเหรียง – บ้านนายกรี หมู่ที่ 4 เพื่อก่อสร้างถนนลาดยาง DBST ผิวจราจรกว้าง 5 เมตร ยาว 270 เมตร งบประมาณ 500,000 บาท โครงการนี้เป็นการเพิ่มเติมแผน

4. โครงการซ่อมแซมปรับปรุงถนนภายในหมู่บ้าน หมู่ที่ 6 เพื่อซ่อมแซมปรับปรุงผิวจราจรที่ชำรุดให้ใช้งานได้ตามปกติ งบประมาณ 500,000 บาท ซึ่งโครงการนี้เปลี่ยนแปลงจากเดิมที่ตั้งไว้แค่ซ่อมแซมอย่างเดียว จึงทำการปรับแผนโดยเพิ่มคำว่าปรับปรุงเข้าไปด้วย

5. โครงการก่อสร้างถนนลาดยาง DBST สายหลังหมู่บ้านจุฬาภรณ์พัฒนา 4 หมู่ที่ 7 เพื่อก่อสร้างถนนลาดยาง DBST ผิวจราจรกว้าง 5 เมตร ยาว 270 เมตร งบประมาณ 500,000 บาท โครงการนี้เป็นการเพิ่มเติมซึ่งตามแผนเดิมปี 2561-2564 ไม่ได้ตั้งไว้

6. โครงการก่อสร้างถนนลาดยาง DBST สายประชาธรรมอุทิศ หมู่ที่ 8 เพื่อก่อสร้างถนนลาดยาง DBST ผิวจราจรกว้าง 5 เมตร ยาว 270 เมตร งบประมาณ 500,000 บาท ซึ่งโครงการนี้ปกติเรามีอยู่ในแผนโดยจากเดิมเป็นถนนคอนกรีต เราได้เปลี่ยนแปลงจากถนนคอนกรีตเป็นถนนลาดยาง

**ยุทธศาสตร์ที่ 2 การพัฒนาทรัพยากรมนุษย์และสังคม**

**2.5 แผนงานสร้างความเข็มแข็งและชุมชน**

1. โครงการก่อสร้างหอกระจายข่าว หมู่ที่ 4 โดยทำการก่อสร้างหอกระจายข่าว งบประมาณ 57,500 บาท โครงการนี้เป็นการเพิ่มเติมแผน

**ยุทธศาสตร์ที่ 1 การพัฒนาโครงสร้างพื้นฐาน**

* 1. **แผนงานเคหะและชุมชน**
1. โครงการก่อสร้างสะพานข้ามคลองสินปุน หมู่ที่ 5 โดยทำการก่อสร้างสะพานข้ามคลองสินปุน ความกว้าง 35 เมตร ยาว 1,700 เมตร งบประมาณ 40,000,000 บาท โครงการนี้ใช้งบประมาณจากที่อื่นเนื่องจากเกินศักยภาพของ อบต.ที่จะดำเนินการเองได้ ใช้ในแบบ ผ.05

 บัญชี...

-7-

**บัญชีครุภัณฑ์**

1. แผนงานการศึกษา เพื่อจ่ายเป็นค่าติดตั้งเครื่องปรับอากาศชนิดแขวน (มีระบบฟอกอากาศ) ขนาด 40,000 บีทียู จำนวน 2 เครื่องๆละ 51,200 บาท ภายใน ร.ร.อนุบาล อบต.

กุแหระ จำนวน 2 ห้องเรียน งบประมาณ 102,400 บาท

2. แผนงานบริหารงานทั่วไป เพื่อจ่ายเป็นค่าติดตั้งผ้าม่านบังแสง ขนาด 400 X260 ซม. 1 ช่อง 100X250ชม.4 ช่อง 80X180 ชม.2 ช่อง งบประมาณ 45,000 บาท โครงการนี้ผมขอเพิ่มเติมสถานที่ติดตั้ง เนื่องจากในแผนไม่ได้ระบุสถานที่ไว้ ขอเพิ่มเติมเป็น เพื่อจ่ายเป็นค่าติดตั้งผ้าม่านบังแสงห้องประชุมสภาฯ

3. แผนงานบริหารงานทั่วไป เพื่อจ่ายเป็นค่าจัดซื้อเครื่องอ่านบัตรแบบเอนกประสงค์พร้อมติดตั้ง จำนวน 5 เครื่อง เครื่องละ1,000 บาท งบประมาณ 5,000 บาท โดยดำเนินการตามหนังสือกระทรวงมหาดไทย ลงวันที่ 7 กุมภาพันธ์ 2562 เพื่อเป็นการยกเลิกสำเนาเอกสารไม่ว่าจะเป็น สำเนาบัตรประชาชน สำเนาทะเบียนบ้าน โดยใช้เครื่องอ่านบาร์โค้ดจากบัตรประชาชน คือผู้มาติดต่อราชการแค่พกบัตรประชาชนมาใบเดียวก็สามารถทำธุรกรรมทุกอย่างที่ อบต.ได้ทั้งหมด มีความจำเป็นต้องใช้อยู่ 5 เครื่อง ใช้ในสำนักงานปลัด จำนวน 2 เครื่อง กองช่าง จำนวน 1 เครื่อง กองคลัง จำนวน 1 เครื่อง และ กองการศึกษา จำนวน 1 เครื่อง สำหรับราคาตั้งไว้ เครื่องละ 1,000 บาท ซึ่งเป็นราคาตามท้องตลาด แต่จะรอราคากลางอีกทีหนึ่ง และกระผมขอแก้ไขเปลี่ยนแปลงจากแผนเดิม ค่าครุภัณฑ์สำนักงาน ขอแก้ไขเป็น ค่าครุภัณฑ์คอมพิวเตอร์ ขอบคุณครับ

ประธานสภาฯ ได้เปิดโอกาสให้ที่ประชุมได้ซักถาม

ที่ประชุม ไม่มีใครอภิปรายหรือซักถาม

ประธานสภาฯ ต่อไปผมขอมติที่ประชุมให้ความเห็นชอบในการจัดทำแผนพัฒนาท้องถิ่น 4 ปี (พ.ศ.2561-2564 ) เพิ่มเติมเปลี่ยนแปลง ครั้งที่ 4/2562 หรือไม่

ที่ประชุม ที่ประชุมมีมติ

 เห็นชอบ 12 เสียง

 ไม่เห็นชอบ -- เสียง

 งดออกเสียง 1 เสียง

4.3 เรื่องพิจารณา...

-8-

**4.3 เรื่อง พิจารณาให้ความเห็นชอบแก้ไขเปลี่ยนแปลงคำชี้แจงข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2562 งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค จำนวน 5 รายการ**

ประธานสภาฯ ขอเชิญนายกฯ ชี้แจงรายละเอียดการแก้ไขเปลี่ยนแปลงข้อบัญญัติ

 งบประมาณ 2562 ในครั้งนี้ ขอเชิญครับ

นายก อบต. กราบเรียนท่านประธานสภาฯ และเพื่อนสมาชิกฯทุกท่าน กระผม

นายสุจิต ชำนาญกิจ นายก อบต.ขอชี้แจงโครงการแก้ไขเปลี่ยนแปลงคำชี้แจงข้อบัญญัติงบประมาณ 2562 งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค จำนวน 5 รายการ ดังนี้

 1. โครงการก่อสร้างถนนลาดยางแบบแอสฟัลท์ติกคอนกรีต สายทางเข้าหมู่บ้านจุฬาภรณ์พัฒนา 3 ระยะที่ 2 หมู่ที่ 6 งบประมาณ 780,000 บาท หน้าที่ 21/25

โดยทำการแก้ไขเปลี่ยนแปลงรายละเอียดโครงการและสถานที่ก่อสร้าง

**แก้ไขเป็น โครงการก่อสร้างถนนลาดยางแบบแอสฟัลท์ติกคอน กรีต สายภายในหมู่บ้านจุฬาภรณ์พัฒนา 3 หมู่ที่ 6 โดยทำการก่อสร้างถนนลาดยางแบบแอสฟัลท์ติกคอนกรีตโอเวอร์เลย์ผิวจราจรเดิม ความกว้าง 5 เมตร ความยาว 482 เมตร หรือมีพื้นที่ไม่น้อยกว่า 2,410 ตารางเมตร รายละเอียดตามแบบแปลน อบต.กุแหระ เลขที่ 62007 พร้อมปักป้ายประชาสัมพันธ์โครงการ 1 ป้าย งบประมาณ 780,000 บาท**

 2. โครงการซ่อมแซมถนนสายภูเขาดิน – ไสเจาะป่า หมู่ที่ 2 งบประมาณ 138,000 บาท หน้าที่ 22/25 โดยทำการแก้ไขรายละเอียดโครงการและสถานที่ก่อสร้าง

**แก้ไขเป็น โครงการซ่อมแซมท่อระบายน้ำ ถนนสายบ้าน ผญ.โสรพล-วัดคงคาเลียบ หมู่ที่ 5 โดยทำการรื้อท่อเดิมที่ชำรุด ขนาด Ø 1.20 เมตร จำนวน 8 ท่อน แล้วทำการวางแทนด้วยท่อ คสล.มอก.ชั้น3 Ø 1.20 เมตร จำนวน 15 ท่อน พร้อมยา**

แนวท่อ...

**-9-**

**แนวท่อทุกจุด ถมหินผุยกระดับหลังท่อเพื่อป้องกันน้ำท่วมถนน จำนวน 212 ลบ.ม. พร้อมเกลี่ย งบประมาณ 138,000 บาท**

 3. โครงการก่อสร้างถนนลาดยางแบบเซอร์เฟชทรีตเมนต์สองชั้น (D.B.S.T.) สายภูเขาดิน- ไสเจาะป่า หมู่ที่ 2 งบประมาณ 810,000 บาท หน้าที่ 20/25 โดยทำการแก้ไขเปลี่ยนแปลงสถานที่ก่อสร้าง

**แก้ไขเป็น โครงการก่อสร้างถนนลาดยางแบบเซอร์เฟชทรีตเมนต์สองชั้น (D.B.S.T) สายสปก. ระยะที่ 5 หมู่ที่ 2 โดยทำการก่อสร้างถนนลาดยางแบบเซอร์เฟชทรีตเมนต์สองชั้น (D.B.S.T) ความกว้าง 5 เมตร ความยาว 350 เมตร หรือมีพื้นที่รวมไม่น้อยกว่า 1,750 ตารางเมตร รายละเอียดตามแบบแปลน อบต.กุแหระ เลขที่ 62002 พร้อมปักป้ายประชาสัมพันธ์โครงการ 1 ป้าย งบประมาณ 810,000 บาท**

 4. โครงการก่อสร้างส้วมสาธารณะ สำนักงาน อบต.กุแหระ หมู่ที่ 7 งบประมาณ 612,000 บาท หน้าที่ 21/25 โดยทำการแก้ไขรายละเอียดแบบแปลนก่อสร้าง

**แก้ไขเป็น โครงการก่อสร้างส้วมสาธารณะ สำนักงาน อบต.กุแหระ โดยทำการก่อสร้างส้วมสาธารณะ ขนาดพื้นที่ไม่น้อยกว่า 33 ตารางเมตร ห้องน้ำชาย จำนวน 2 ห้อง ห้องน้ำหญิง จำนวน 3 ห้อง พร้อมห้องน้ำคนพิการ ผู้สูงอายุ ตามมาตรฐาน จำนวน 1 ห้อง รายละเอียดตามแบบแปลนที่กำหนด พร้อมปักป้ายประชาสัมพันธ์โครงการ 1 ป้าย งบประมาณ 626,600 บาท**

 5. โครงการก่อสร้างส้วมสาธารณะ สำหรับผู้สูงอายุและผู้พิการ สำนักงาน อบต.กุแหระ หมู่ที่ 7 งบประมาณ 222,000 บาท หน้าที่ 21/25 โดยทำการยุบเลิกโครงการทั้งโครงการ

**แก้ไขเป็น 1. ก่อสร้าง/ติดตั้งระบบหอกระจายข่าวประจำหมู่บ้าน หมู่ที่ 4 โดยทำการก่อสร้างตัวเสาติดตั้งลำโพงตามแบบก่อสร้างมาตรฐานของหอกระจายข่าวแบบเสียงตามสาย ของกรมส่งเสริมการปกครองท้องถิ่นพร้อมงานเครื่องเสียงและอุปกรณ์ งบประมาณ 57,230 บาท**

**2 จัดซื้อเครื่องปรับอากาศชนิดแขวนพร้อมติดตั้ง ความสามารถในการทำความเย็นขนาดไม่น้อยกว่า 40,000 บีทียู**

ต้องได้..

**-10-**

**ต้องได้รับรองมาตรฐานผลิตภัณฑ์อุตสาหกรรมและฉลากประหยัดไฟเบอร์ 5 จำนวน 2 เครื่อง เครื่องละ 51,200 บาท งบประมาณ 102,400 บาท**

 **3. ติดตั้งผ้าม่านบังแสงห้องประชุมสภา อบต.กุแหระ**  **เพื่อจ่ายเป็นค่าติดตั้งผ้าม่านบังแสง ขนาด 400 X260 ซม. 1 ช่อง 100X250ชม.4 ช่อง 80X180 ชม.2 ช่อง งบประมาณ 42,770 บาท**

 **4. จัดซื้อเครื่องอ่านบัตรแบบเอนกประสงค์พร้อมติดตั้ง จำนวน 5 เครื่อง เครื่องละ 1,000 บาท เป็นเงิน 5,000 บาท**

 **5. โครงการก่อสร้างส้วมสาธารณะ สำนักงาน อบต.**

**กุแหระ หมู่ที่ 7 งบประมาณ 14,600 บาท**

ประธานสภาฯ ตามที่ ท่านนายกได้ชี้แจงไปไม่ทราบว่ามีสมาชิกท่านใดจะซักถามบ้างขอเชิญครับ

นายพงศ์เทพ ช่วยนาค กราบเรียนท่านประธานสภาฯ กระผม นายพงค์เทพ ช่วยนาค ส.อบต.หมู่ที่ 5 กระผมอยากซักถามถึงรายละเอียดต่างๆในการแก้ไขข้อบัญญัติฯในครั้งนี้ อย่างเช่น เรื่องการจัดซื้อเครื่องปรับอากาศชนิดแขวนพร้อมติดตั้ง คือผมไม่เห็นรายละเอียดว่าติดตั้งที่ไหน อย่างไร

เลขานุการสภาฯ ขอขอบคุณท่านสมาชิกฯ หมู่ที่ 5 ที่ได้ซักถาม ซึ่งกระผมเองกำลังจะ

อธิบายถึงรายละเอียดต่างๆ ในการแก้ไขข้อบัญญัติในครั้งนี้ให้ที่ประชุมทราบเพราะเห็นว่ารายละเอียดยังไม่ชัดเจน สืบเนื่องจากที่เราได้พิจารณาให้ความเห็นชอบแผนพัฒนาท้องถิ่น 4 ปี(พ.ศ.2561-2564 ) และตามเอกสารแนบที่ได้แจกให้ท่านสมาชิกไปแล้ว ซึ่งจะเห็นได้ว่ารายละเอียดต่างๆจะปรากฏอยู่ชัดเจน ซึ่งเราจะต้องจัดทำตามแผนฯทุกอย่างทุกโครงการ โดยไม่สามารถจะแก้ไขหรือเปลี่ยนแปลงนอกเหนือไปจากแผนฯได้ กระผมจึงอยากจะขออนุญาตต่อที่ประชุมที่จะเพิ่มเติมรายละเอียดให้ตรงกับในแผนฯไม่ทราบมีสมาชิกท่านใดจะขัดข้องหรือไม่อย่างไรบ้างครับ ถ้าไม่มีท่านใดขัดข้องถือว่าเอาตามนี้นะครับ ขอบคุณครับ

ที่ประชุม รับทราบ

ประธานสภาฯ ต่อไปผมขอมติที่ประชุมให้ความเห็นชอบในการแก้ไขเปลี่ยนแปลงข้อบัญญัติองค์การบริหารส่วนตำบล เรื่อง งบประมาณรายจ่ายประจำปี

งบประมาณ...

-11-

งบประมาณ พ.ศ.2562 งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค จำนวน 5 รายการ

ที่ประชุม ที่ประชุมมีมติ

 เห็นชอบ 12 เสียง

 ไม่เห็นชอบ -- เสียง

 งดออกเสียง 1 เสียง

**4.4 เรื่อง พิจารณาให้ความเห็นชอบจ่ายขาดเงินทุนสำรอง เงินสะสม ประจำปีงบประมาณ พ.ศ. 2562**

ประธานสภาฯ ขอเชิญท่านนายกชี้แจงถึงรายละเอียดในการจ่ายขาดเงินทุน

 สำรองเงินสะสม ประจำปีงบประมาณ พ.ศ. 2562

นายก อบต. กราบเรียนท่านประธานสภาฯ และเพื่อนสมาชิกฯทุกท่าน กระผม

นายสุจิต ชำนาญกิจ นายก อบต. การจ่ายเงินสะสม และการจ่ายเงินทุนสำรองเงินสะสม ตามระเบียบต้องจ่ายอย่างไร ตรงนี้ กระผมขอให้เลขานุการสภาฯ ในฐานะปลัด อบต.ได้ชี้แจงให้ที่ประชุมทราบ ขอเชิญ ครับ

เลขานุการสภาฯ กราบเรียนท่านประธานสภาฯ กระผม นายอรุณศักดิ์ ชูแก้ว เลขานุการสภาฯ ในฐานะปลัด อบต.ตามระเบียกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4) พ.ศ. 2561 ซึ่งได้ประกาศในราชกิจจานุเบกษาแล้ว เมื่อวันที่ 18 ธันวาคม 2561 ข้อ 87 ได้กำหนดไว้เกี่ยวกับการจ่ายเงินสะสม การจ่ายเงินทุนสำรองเงินสะสม ซึ่งผมขออนุญาตแจ้งให้ที่ประชุมทราบ ข้อ 87 ทุกสิ้นปีงบประมาณ เมื่อองค์กรปกครองส่วนท้องถิ่นได้ปิดบัญชีรายรับรายจ่ายแล้วให้กันยอดเงินสะสมประจำปีไว้ร้อยละสิบห้าของทุกปี เพื่อเป็นทุนสำรองเงินสะสม (ซึ่งผมจะแจ้งยอดอีกครั้งหนึ่ง) องค์กรปกครองส่วนท้องถิ่นอาจใช้จ่ายเงินทุนสำรองเงินสะสมได้กรณีดังต่อไปนี้

1. กรณีที่ยอดเงินสะสมคงเหลือไม่ถึงร้อยละสิบห้าของ

 เงินสะสม..

-12-

เงินสะสม ณ วันที่ 1 ตุลาคม ของปีงบประมาณนั้น ให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด

1. กรณีปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของปีงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมเฉพาะในส่วนที่เกินไปใช้จ่ายได้ภายใต้เงื่อนไขข้อ 89 (๑) โดยได้รับอนุมัติจากสภาท้องถิ่น

ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ของ

 องค์กรปกครองส่วนท้องถิ่นซึ่งเกี่ยวกับด้านการบริการชุมชนและ

 สังคม หรือกิจการที่เป็นการเพิ่มพูนรายได้ขององค์กรปกครองส่วน

 ท้องถิ่นหรือกิจการที่จัดทำเพื่อบำบัดความเดือดร้อนของประชาชน

ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด ครับ สำหรับยอดเงินทำไมถึงจ่ายเงินทุนสำรองเงินสะสม เรามาดูกันว่ายอดสะสมเงินเหลือเท่าใด ยอดเงินสะสมคงเหลือ ณ วันที่31 มกราคม 2562 จำนวน 6,052,769.67 บาท หักกันรายจ่ายประจำสามเดือน เพื่อจ่ายเป็นค่าเบี้ยยังชีพผู้สูงอายุ คนพิการ ผู้ป่วยเอดส์ จำนวน 20,184,300 บาท หักกันรายจ่ายไว้สามเดือน เงินเดือน 2,731,425 บาท หักกันร้อยละสิบของรายจ่ายประจำปี ร้อยละสิบรายจ่ายประจำปีเราก็คือ จำนวน 4,622,890 บาท คิดเป็นร้อยละสิบก็คือ 462,289 บาท

ส่วนเงินสะสม ตามระเบียบเงินสะสมต้องจ่ายก่อน คงเหลือเงินสะสมจำนวน 3,485,044.33 บาท เงินสะสมติดลบ เงินสะสมถ้าเรากัน

ไว้แล้วถามว่าเงินสะสมเรามีหรือไม่ มีครับ คือเราต้องกันเงินสะสมตัวนี้ไว้ จริงๆแล้วเงินสะสมไม่ได้ติดลบนะครับแต่ตามกฎหมายเราต้องกันเงินตัวนี้ไว้เผื่อต้องจ่ายเป็นเงิน ค่าตอบแทน เบี้ยยังชีพผู้สูงอายุ คือเราต้องกันไว้อีกสิบเปอร์เซนต์ เพราะฉะนั้นจึงต้องไปพิจารณาจ่ายเงินทุนสำรองเงินสะสม ไปดูว่าเงินทุนสำรองเงินสะสม

 เรามี...

-13-

เรามีเท่าใดตั้งแต่ตั้ง อบต.มาเลยครับ ยอดเงินทุนสำรองเงินสะสม ณ วันที่ 1 กุมภาพันธ์ 2562 จำนวน 11,614,840.79 บาท ซึ่งทำตามระเบียบกระทรวงมหาดไทยว่าด้วย การรับเงิน การเบิกจ่ายเงิน การฝากเงิน การเก็บรักษาเงิน (ฉบับที่ 4 )พ.ศ. 2561 ข้อ 87 (2) กรณีที่ปีใดองค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมในส่วนที่เกินไปใช้จ่ายภายใต้เงื่อนไขข้อ 89 (๑) โดยอนุมัติของสภาท้องถิ่น ทั้งนี้ ปีงบประมาณ 2562 ตั้งงบประมาณไว้ ทั้งสิ้น 46,220,890 บาท หักร้อยละสิบห้า เป็นเงินทั้งสิ้น 6,933,133.50 บาท เงินทุนสำรองเงินสะสม ประจำปี 2561 ยกมา จำนวน 11,614,844.75 บาท หักส่วนเงินสะสมสิบห้าเปอร์เซ็นต์ จำนวน 6,933,133.50 บาท เงินทุนสำรองเงินสะสมที่สามารถจ่ายได้ตามอำนาจสภาฯ จำนวน 4,681,711.29 บาท อันนี้คือยอดที่หักตามกฎหมาย ตามระเบียบ ครับ จึงเป็นอำนาจสภาฯตามอำนาจหน้าที่ในการพิจารณา ขอบคุณครับ

ประธานสภาฯ ไม่ทราบว่ามีสมาชิกท่านใดจะซักถามบ้างขอเชิญครับ ถ้าไม่มีผมขอ

 เชิญ ท่านนายกฯ ชี้แจงรายละเอียดในการจ่ายขาดเงินทุนสำรอง

 เงินสะสม ขอเชิญครับ

นายก อบต. สำหรับระเบียบในการเบิกจ่ายเงินสะสม และการเบิกจ่ายเงินทุนสำรองเงินสะสม ตามที่ท่านปลัดฯได้ชี้แจงไปนั้นหวังว่าเพื่อนสมาชิก

 คงเข้าใจนะครับ ต่อไปผมจะขอชี้แจงในส่วนของรายละเอียด

 โครงการจ่ายเงินทุนสำรองเงินสะสม ประจำปี 2562 ดังนี้

1. โครงการซ่อมแซมถนนสายทุ่งนาใหญ่ หมู่ที่ 1

 งบประมาณ 31,500 บาท (รายละเอียดปรากฏตามเอกสาร)

1. โครงการซ่อมแซมถนนสายควนประชาสรรค์-ทุ่งนาใหญ่

หมู่ที่ 1 งบประมาณ 39,400 บาท (รายละเอียดปรากฏตามเอกสาร)

 3. โครงการ...

-14-

3. โครงการซ่อมแซมถนนสายบ่อพี หมู่ที่ 1 งบประมาณ 27,600 บาท (รายละเอียดปรากฏตามเอกสาร)

4. โครงการซ่อมแซมถนนสายนาบ้านใต้ หมู่ที่ 3 โดยทำการลงหินผุถมหลุมบ่อ จำนวน 135 ลบ.ม. พร้อมเกรดเกลี่ย งบประมาณ

35,500 บาท (รายละเอียดปรากฏตามเอกสาร)

 5. โครงการซ่อมแซมถนนสายแยก ทล.4038-ราชเวช หมู่ที่ 3

 งบประมาณ 47,000 บาท (รายละเอียดปรากฏตามเอกสาร)

 6. โครงการซ่อมแซมถนนสายราชเวช-จุฬาภรณ์พัฒนา 3 หมู่ที่ 3

 งบประมาณ 78,900 บาท (รายละเอียดปรากฏตามเอกสาร)

 7. โครงการซ่อมแซมถนนสายควนเคี่ยม-ห้วยกลาง หมู่ที่ 4

 งบประมาณ 67,000 บาท (รายละเอียดปรากฏตามเอกสาร)

 8. โครงการซ่อมแซมถนนสายด่านเหรียง-บ้านนายกรี หมู่ที่ 4

งบประมาณ 90,000 บาท (รายละเอียดปรากฏตามเอกสาร)

9. โครงการซ่อมแซมถนนสายหน้าอ่างเก็บน้ำ หมู่ที่ 6

 งบประมาณ 67,000 บาท (รายละเอียดปรากฏตามเอกสาร)

 10. โครงการซ่อมแซมถนนสายชลประทาน หมู่ที่ 7

 งบประมาณ 35,500 บาท (รายละเอียดปรากฏตามเอกสาร)

 11. โครงการซ่อมแซมถนนสายทะเลสองห้อง-ทะเลปรน หมู่ที่ 7 งบประมาณ 47,000 บาท (รายละเอียดปรากฏตามเอกสาร)

12. โครงการซ่อมแซมถนนสายเขานุ้ย-ทะเลสองห้อง หมู่ที่ 8 งบประมาณ 47,000 บาท (รายละเอียดปรากฏตามเอกสาร)

 13. โครงการซ่อมแซมถนนสายควนพล หมู่ที่ 8

งบประมาณ 67,000 บาท (รายละเอียดปรากฏตามเอกสาร)

14. โครงการก่อสร้างถนนลาดยางแบบเซอร์เฟชทรีตเมนต์สองชั้น (D.B.S.T.) สายสี่แยกท่าดิน-คลองสินปุน หมู่ที่ 1 งบประมาณ

500,000 บาท (รายละเอียดปรากฏตามเอกสาร)

15. โครงการก่อสร้างถนนลาดยางแบบเซอร์เฟชทรีตเมนต์สองชั้น(D.B.S.T) สาย สปก.หมู่ที่ 2 ระยะที่ 6 งบประมาณ 500,000 บาท (รายละเอียดปรากฏตามเอกสาร)

 16. โครงการ...

-15-

16. โครงการก่อสร้างถนนลาดยางแบบเซอร์เฟชทรีตเมนต์สองชั้น(D.B.S.T.) สายราชเวช-ห้วยกลาง หมู่ที่ 3 งบประมาณ 500,000 บาท(รายละเอียดปรากฏตามเอกสาร)

17. โครงการ ก่อสร้างถนนลาดยางแบบเซอร์เฟชทรีตเมนต์สองชั้น(D.B.S.T.) สายด่านเหรียง-บ้านนายกรี หมู่ที่ งบประมาณ 500,000 บาท(รายละเอียดปรากฏตามเอกสาร)

18. โครงการก่อสร้างถนนลาดยางแบบเซอร์เฟชทรีตเมนต์สองชั้น(D.B.S.T.) สายบ้านนางสงวน-นางเงิน หมู่ที่5 งบประมาณ 500,000 บาท (รายละเอียดปรากฏตามเอกสาร)

19. โครงการปรับปรุงถนนสายภายในหมู่บ้านจุฬาภรณ์พัฒนา 3 หมู่ที่ 6 งบประมาณ 500,000 บาท (รายละเอียดปรากฏตามเอกสาร)

20. โครงการก่อสร้างถนนลาดยางแบบเซอร์เฟชทรีตเมนต์สองชั้น(D.B.S.T.) สายสี่แยกท่าดิน-จฬภ.4 หมู่ที่ 7 งบประมาณ 500,000 บาท(รายละเอียดปรากฏตามเอกสาร)

21. โครงการก่อสร้างถนนลาดยางแบบเซอร์เฟชทรีตเมนต์สองชั้น(D.B.S.T.) สายประชาธรรมอุทิศ หมู่ที่ 8 งบประมาณ 500,000 บาท (รายละเอียดปรากฏตามเอกสาร)

รวมงบประมาณทั้งสิ้น 4,680,400 บาท

ประธานสภาฯ ได้เปิดโอกาสให้ที่ประชุมอภิปรายหรือซักถาม

นายสันติศักดิ์ เพชรอาวุธ กราบเรียนท่านประธานสภาฯ นายสันติศักดิ์ เพชรอาวุธ ส.อบต.หมู่ที่ 5 กระผมอยากให้เจ้าหน้าที่งบประมาณได้ชี้แจงถึงระบบอีบิดดิ้งต่อสภาฯที่ห้าแสนให้อำนาจผู้บริหารเป็นผู้ดำเนินการยกเลิกแล้วหรือยังครับ เพราะผมได้ศึกษารายละเอียดเกี่ยวกับระบบนี้มาแล้ว และไม่ทราบว่าทำไมท่านนายกฯถึงไม่นำโครงการนี้ โดยเฉพาะโครงการที่เกินห้าแสนบาทขึ้นไปสามารถนำเข้าระบบอีบิดดิ้งได้ อย่างเช่น ๘ โครงการหลัง ซึ่งเป็นอำนาจของนายกฯเป็นผู้สั่งจ้าง เพราะถ้าเอาเข้าระบบนี้ คือ ส่งเรื่องไปยังกรมบัญชีกลางแล้วผู้รับเหมาก็จะดำเนินการทางระบบอิเล็กทรอนิกส์ โดยผู้รับเหมาไม่สามารถฮั่วงานกันได้เลย ซึ่ง

 ระบบ...

-16-

ระบบอีบิดดิ้งนี้เป็นระบบที่ นายประยุทธ จันทร์โอชา นายกรัฐมนตรี ประกาศให้เข้าสู่ระบบนี้ ซึ่งเป็นวิธีที่ดีมาก ยกตัวอย่างเช่น 1. โครงการสมทบเงินสะสมของ อบต.กุแหระหนึ่งล้านห้าแสนบาท

และของจังหวัดอีกหนึ่งล้านห้าแสน บาท ถ้าเรานำเข้าระบบอีบิดดิ้ง

ผู้รับเหมาจะประมูลงานที่หนึ่งล้านห้าแสน บาท ซึ่งเราจะเหลือเงินหนึ่งล้านห้าแสนบาท ตกเป็นเงินสะสมของ อบต.

1. โครงการซ่อมแซมถนนซอยสิบ งบประมาณเจ็ดล้านแปดแสนกว่าบาท แต่ผู้รับเหมาฟันงานไป 51 % เหลือเนื้องานจริงๆ ที่ผู้รับเหมาเข้าดำเนินการสามล้านสี่แสน ซึ่งผมไม่เข้าใจว่า 8 โครงการ หลังนี้ อยู่ในอำนาจของผู้บริหาร งบประมาณห้าแสนต้นๆ คือผู้บริหารสามารถจัดซื้อจัดจ้างได้ ซึ่งถ้า 8 โครงการหลังเข้าระบบอีบิดดิ้งผู้รับเหมาจะเข้ามาฟันงานไม่ต่ำจาก 49% - 51% เราจะเหลือเงินอยู่สองล้านบาทซึ่งจะตกเป็นเงินสะสมของเราครับ แต่ถ้าหากว่าโครงการนี้ผ่านสภาฯ ผมก็ยอมรับ แต่ว่าผมจะนำข้อบัญญัติ อบต.ปี 2562 ซึ่งใช้ก่อสร้างระบบเดียวกันคือระบบ DPST เหมือนกัน แต่เนื้องานมันเยอะกว่าไม่อยู่ในห้าแสน ถ้าหาก อบต.กุแหระเข้าระบบ

อีบิดดิ้งส่งเรื่องไปในระบบบัญชีกลางผู้รับเหมาจะฟันงาน 49%-51% ทุกโครงการ เรื่องนี้มันชอบมาพากลถึงท่านจะไม่นั่งอยู่ในตำแหน่งแล้วก็ตามผมจะนำเรื่องไปยัง ปปช.และปปง.เป็นผู้ดำเนินการตรวจสอบเรื่องนี้นะครับ ถือว่าท่านไม่ชอบมาพากล โครงการ 8 โครงการ ท่านไม่นำเข้าระบบอิบิดดิ้งแม้แต่โครงการเดียว เรื่องนี้ผมไม่ยกมือนะครับ ขอให้บันทึกรายงานการประชุมให้ถูกต้องนะครับ เมื่อถึงเวลางบประมาณ 2562 ข้อบัญญัติงบประมาณ

ประจำปี 2562 เข้าระบบเดียวกัน (D.B.S.T.) เหมือนกัน แต่ถ้าฟันงานแล้วไปลง 49% - 51% เงินสองล้านว่าบาทท่านจะต้องรับผิดชอบ ถ้าหากเข้าระบบอีบิดดิ้ง ผมคาดว่าเงินของเราตกประมาณล้านเจ็ดแสนถึงสองแสนบาทเราจะได้กลับมาเป็นเงินสะสมของ อบต. แต่ถ้าเราให้ผู้บริหารเป็นผู้ดำเนินการสั่งจ้างจะเหลือ

 โครงการ...

-17-

โครงการละไม่เกินห้าพันบาทในแปดโครงการแน่นอนครับ ผมถือว่าโครงการนี้ผมติงไว้ก่อน แต่ถ้าในข้อบัญญัติงบประมาณ ปี 2562 ผู้รับเหมาฟันงานระบบเดียวกันผมยื่นเรื่องไปยัง ปปง.และ ปปช เป็นผู้ตรวจสอบงานนี้ถึงท่านไปแล้วท่านก็โดนแน่นอนครับ ขอบคุณครับ

ประธานสภาฯ ขอบคุณท่านสมาชิกหมู่ที่ 5 ครับ ต่อไปขอเชิญท่านนายกเมื่อถูก

 ท้วงติงก็ต้องชี้แจง ขอเชิญท่านนายกชี้แจงครับ

นายก อบต. กราบเรียนท่านประธานสภาฯ และเพื่อนสมาชิกฯทุกท่าน กระผม

 นายสุจิต ชำนาญกิจ นายก อบต. ผมได้ชี้แจงในที่ประชุมไปแล้วว่า

 ตามระเบียบฯเราจ่ายเงินทุนสำรองเงินสะสมได้แค่ จำนวน 4,681,711.29 บาท ซึ่งผมได้ดำเนินการเฉลี่ยให้ทุกหมู่บ้านเท่ากันหมดทุกหมู่บ้าน อยากให้ท่านสมาชิกฯดูรายละเอียดแต่ละโครงการได้เลย ครับ

ประธานสภาฯ เรื่องนี้สภาฯมีอำนาจเห็นชอบหรือไม่เห็นชอบ ไม่ใช่เป็นคนจ่าย คนจ่ายคือนายกฯ ในเมื่อท่านเป็นคนจ่ายเดียวท่านเป็นคนแก้ไขปัญหาเอง ระเบียบเขามีรองรับไว้แล้ว

นายสันติศักดิ์ เพชรอาวุธ กราบเรียนประธานสภาฯ คือ กฎหมายเขาให้อำนาจสภาฯ ผมเป็นสมาชิกสภาฯ ฝ่ายนิติบัญญัติมีหน้าที่ตรวจสอบและท้วงติงเมื่อเห็นไม่ชอบมาพากลผมในฐานะสมาชิกสภาฯ ก็ต้องมีสิทธิที่จะตรวจสอบ ขอบคุณครับ

นายพงศ์เทพ ช่วยนาค กราบเรียนประธานสภาฯ ผมอยากให้ท่านเลขาสภาฯได้ชี้แจงถึงอำนาจของสภาฯในการให้ความเห็นชอบในการจ่ายขาดเงินทุนสำรองเงินสะสมในครั้งนี้ ครับ

เลขานุการสภาฯ กราบเรียนท่านประธานสภาฯ ตามระเบียบกระทรวงมหาดไทย ฯ ข้อ 87 (๒) กรณีที่ปีใดองค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำของปีนั้น หากมีความจำเป็นองค์กรฯอาจนำเงินสำรองเงินสะสมเฉพาะส่วนที่เกินไปใช้จ่ายภายในเงื่อนไขตามข้อ 89(๑) โดยอนุมัติของสภาฯท้องถิ่นสามารถอนุมัติได้เลยไม่ต้องขออนุมัติจากผู้ว่าราชการจังหวัด เพราะของเราเกินร้อยละสิบห้า คืออำนาจสิ้นสุดที่สภาฯ เหมือนกับ

 การอนุมัติ...

-18-

การอนุมัติข้อบัญญัติงบประมาณ สภาเห็นชอบผู้บริหารสามารถใช้ได้เลย แต่ถ้าไม่เกินร้อยละสิบห้าต้องขออนุมัติผู้ว่าราชการจังหวัด เพราะฉะนั้นถือว่าเป็นอำนาจของสภาฯ ส่วนอำนาจของสภาฯถ้าเสียงส่วนใหญ่เห็นชอบ นายกก็สามารถดำเนินการได้เลย คือเสียงส่วนใหญ่จากสภาฯเท่านั้นที่นายกฯจะใช้ได้หรือไม่ได้ พิจารณาได้เลยครับ

ประธานสภาฯ ขอบคุณท่านเลขาฯ ไม่ทราบว่าท่านสมาชิกท่านใดสงสัยหรือจะอภิปรายเพิ่มเติมหรือไม่ ขอเชิญครับ

ที่ประชุม ไม่มี

ประธานสภาฯ ต่อไปผมขอมติที่ประชุมให้ความเห็นชอบในการพิจารณาจ่ายขาดเงินทุนสำรองเงินสะสม ประจำปีงบประมาณ พ.ศ. 2562

 ที่ประชุม ที่ประชุมมีมติ

 เห็นชอบ 11 เสียง

 ไม่เห็นชอบ -1 เสียง

 งดออกเสียง 1 เสียง

**ระเบียบวาระที่ 5 เรื่องอื่น ๆ**

ประธานสภาฯ เปิดโอกาสให้เพื่อนสมาชิกได้นำเสนอเรื่องอื่นๆ

นายก อบต. กราบเรียนท่านประธานสภาฯ และเพื่อนสมาชิกฯทุกท่าน กระผม

 นายสุจิต ชำนาญกิจ นายก อบต.จากเมื่อวันที่ 13 กุมภาพันธ์ 2562 ทางแขวงการทางกระบี่ได้เข้ามาแจ้งกระผม จากการก่อสร้าง

ถนนลาดยางเชื่อมสายภูเขาดิน – ไสเจาะป่า หมู่ที่ 2 มันมีปัญหา

เรื่องระเบียบของแขวงการทาง คือในการก่อสร้างถนนเชื่อมต่อไปเราต้องลงท่อเชื่อมไว้ แต่สำหรับครั้งนี้ไม่มีปัญหาเพราะได้ดำเนินการไปแล้ว ส่วนเรื่องไฟฟ้าตกค้าง สำหรับบ้านเรือนที่ไฟฟ้าตกค้างยังส่งเรื่องไม่ครบทุกหมู่บ้าน ขอให้หมู่บ้านที่ยังไม่ส่งเรื่องมายัง อบต. ขอให้ส่งให้ครบทุกหมู่บ้านด้วย ครับ

นายอนันต์ ไกรนรา กราบเรียนท่านประธานสภาฯ กระผม นายอนันต์ ไกรนรา ส.อบต. หมู่ที่ 1 ผมมีปัญหา 2 เรื่อง 1. เรื่องน้ำประปาไม่เพียงพอ ต้องการให้ท่านนายกฯช่วยแก้ไขปัญหาดังกล่าว โดยผมขอเสนอให้ขุดเชื่อมมาลงที่คลองซึ่งระยะทางไม่เกินครึ่งกิโลเมตรใช้งบประมาณไม่เกินสาม

 หมื่นบาท...

-19-

หมื่นบาท ผมว่าถ้าไม่แก้ไขปัญหาตรงนี้น้ำที่มีอยู่คงไม่พอถึงฤดูแล้งนี้แน่นอนครับ 2. เรื่อง

ท่อห้วยหินเพิง ถนนสายทุ่งนาใหญ่ที่นายกฯเข้าไปดำเนินการ ท่อบางจุดยังชำรุดใช้การไม่ได้อยากให้นายกเข้าไปดำเนินการให้ด้วยครับ ขอบคุณครับ

นายสมพร พงศ์ทองเมือง กราบเรียนท่านประธานสภาฯ กระผม นายสมพร พงศ์ทองเมือง ส.อบต.หมู่ที่ 6 อยากถามท่านนายกฯ ว่าที่ท่านได้รับปากกับชาวบ้านไว้ เรื่องนำหินไปถมถนนภายในหมู่บ้านไปถึงไหนแล้วครับ

นายก อบต. ตอบข้อซักถาม ส.อบต.หมู่ที่ 1 ตามที่ท่านได้แจ้งปัญหาความเดือดร้อน เรื่อง น้ำประปาไม่พอใช้ นั้น ผมเคยแจ้งสมาชิกฯทุกท่านแล้วว่าถ้าได้รับความเดือดร้อนให้ทำหนังสือร้องทุกข์เข้ามา มันต้องทำเป็นกระบวนการเพื่อจะได้ดำเนินการให้ถูกต้อง เพราะตอนนี้เราใช้งบกลางในการแก้ไขปัญหา ฉะนั้นในการเบิกจ่ายต้องมีรายละเอียดต้องมีความเดือดร้อนส่งเข้ามา อบต.ถึงจะดำเนินการได้ ส่วนเรื่อง ท่อชำรุดสายทุ่งนาใหญ่มันมีชำรุดหลายจุด และช่วงที่เกิดพายุปาบึกเข้ามายิ่งที่ให้ชำรุดเพิ่มขึ้น ดังนั้นเราจึงค่อยๆแก้ปัญหา ผมจึงอยากขอความร่วมมือจากท่านสมาชิกฯ และจากราษฎรในพื้นที่เพื่อแก้ไขปัญหา เพื่อวางแผนร่วมกัน สำหรับตอนนี้ขอให้เพื่อนสมาชิกเข้าใจว่าช่วงนี้เราต้องแก้ปัญหาเรื่องใดก่อนหลัง ตอนนี้เกิดปัญหาภัยแล้งทำให้ชาวบ้านได้รับความเดือดร้อนทุกหมู่บ้าน ผมจึงต้องแก้ไขปัญหาภัยแล้งก่อนครับ

นายก อบต. ตอบข้อซักถาม กรณีของ หมู่ที่ 6 ตอนนี้ทาง อบต.กำลังดำเนินการ จัดซื้อจัดจ้าง กำลังจัดซื้อยางมะตอย โดยเราต้องทำเป็นรายไตรมาศ ต้องดำเนินการตามแผนพัสดุ แผนการจัดซื้อจัดจ้าง คือต้องเข้าใจว่าไตรมาศหนึ่งเราสามารถใช้อะไรได้บ้าง ขอให้ท่านบอกกล่าวกับชาวบ้านว่าขอให้รออีกไม่นานจะเข้าไปดำเนินการให้ครับ

ประธานสภาฯ ไม่ทราบว่ามีท่านสมาชิกท่านใดมีเรื่องอะไรเพิ่มเติมอีกหรือไม่ ถ้าไม่มีกระผมมีเรื่องอยากจะปรึกษาท่านนายก เนื่องจากราษฎร หมู่ที่ 4ได้รับความเดือดร้อนจากมลพิษจากโรงรมเสม็ดจวน หมู่ที่ 4 โดยผู้รับเหมาได้ขุดลอกบ่อน้ำเสียทิ้งลงไปในคลองสาธารณะ จึงอยากนำเรียนปรึกษาท่านนายกและท่านเลขาฯเพื่อหาทางแก้ไขปัญหาเรื่องนี้กันก่อน ก่อนที่ราษฎรจะมีหนังสือร้องทุกข์เข้ามา ครับ

 ประธาน...

-20-

ประธานสภาฯ กล่าวขอบคุณทุกท่านที่มาประชุมในวันนี้ และให้ความร่วมมือเป็นอย่างดี สำหรับวันนี้ขอเลิกประชุม

**เลิกประชุมเวลา** 15.30 น.

(ลงชื่อ) อรุณศักดิ์ ชูแก้ว ผู้จดรายงานการประชุม

 (นายอรุณศักดิ์ ชูแก้ว)

 เลขานุการสภาองค์การบริหารส่วนตำบลกุแหระ

 (ลงชื่อ) ไพรสุริยันต์ ชำนาญกิจ ผู้รับรองรายงานการประชุม

 (นายไพรสุริยันต์ ชำนาญกิจ)

 ประธานสภาองค์การบริหารส่วนตำบลกุแหระ

 ตรวจรับรองรายงานการประชุม

(ลงชื่อ) คณะกรรมการตรวจรายงานการประชุม

 ( นายสมพร พงค์ทองเมือง )

 (ลงชื่อ) คณะกรรมการตรวจรายงานการประชุม

 ( นายปรึกษา ชัยวิชิต )

 (ลงชื่อ) คณะกรรมการตรวจรายงานการประชุม

 ( นายสันติศักดิ์ เพชรอาวุธ )

 รับรองสำเนาถูกต้อง

 (ลงชื่อ)

 (นายไพรสุริยันต์ ชำนาญกิจ)

 ประธานสภาองค์การบริหารส่วนตำบลกุแหระ